ROMÂNIA

JUDEŢUL GIURGIU

CONSILIUL JUDEŢEAN GIURGIU

HOTĂRÂRE

privind aprobarea Regulamentului de Organizare și Funcționare al Direcției Generale de Asistență Socială și Protecția Copilului Giurgiu

CONSILIUL JUDEŢEAN GIURGIU,

Având în vedere expunerea de motive a preşedintelui Consiliului Judeţean Giurgiu înregistrată la nr.11092 din 23 august 2018, raportul Comisiei juridice, apărarea ordinei publice şi egalităţii de şanse, referatul nr.11093 din 23 august 2018 al Compartimentului resurse umane şi coordonarea activității instituțiilor publice de cultură și adresa nr.50367 din 22 august 2018 a Direcției Generale de Asistență Socială și Protecția Copilului Giurgiu înregistrată la nr.11041 din 22 august 2018;

Ținînd cont de prevederile Hotărârii nr.86 din 9 iulie 2018 a Consiliului Județean Giurgiu privind aprobarea organigramei și statului de funcţii ale Direcției Generale de Asistență Socială și Protecția Copilului Giurgiu;

Văzând prevederile Legii nr.292/2011 a asistenței sociale, cu modificările și completările ulterioare, ale Legii nr.272/2004 privind protecția și promovarea drepturilor copilului, republicată, cu modificările și completările ulterioare, ale Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare, ale Legii nr.197/2012 privind asigurarea calității în domeniul serviciilor sociale, ale Hotărârii Guvernului nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal-Anexa nr.1-Regulamentul-cadru de organizare și funcționare al Direcției generale de asistență socială și protecția copilului, ale Legii-cadru privind personalului plătit din fonduri publice nr.153/2017, ale Legii nr.188/1999, privind Statutul funcționarilor publici, republicată și ale Legii nr.53/2003-Codul Muncii;

În temeiul art.91 alin.(2) lit.c) şi art.97 din Legea nr.215/2001, privind administraţia publică locală, republicată, cu modificările şi completările ulterioare,

HOTĂRĂŞTE:

Art.1.–Începând cu data prezentei se aprobă Regulamentul de organizare și funcționare al Direcției Generale de Asistență Socială și Protecția Copilului Giurgiu, conform anexei care face parte integrantă din prezenta hotărâre.

Art.2.-La data intrării în vigoare a prezentei, Anexa nr.1 la Hotărârea nr.120 din 20 iunie 2017 a Consiliului Județean Giurgiu, având ca obiect aceeași reglementare, se abrogă.

Art.3.–Direcția Generală de Asistență Socială și Protecția Copilului Giurgiu va duce la îndeplinire prevederile prezentei hotărâri.

PREŞEDINTE,

Marian MINA

CONTRASEMNEAZĂ,

SECRETAR AL JUDEŢULUI

Nina Carmen CRIȘU

Giurgiu,29 august 2018

Nr.99